Specialiųjų pirkimo sąlygų 7 priedas „Viešojo pirkimo sutarties projektas“


REPREZENTACINIŲ PREKIŲ PIRKIMO SUTARTIS

2026 m. spalio  d. Nr.
Vilnius

Lietuvos Respublikos vyriausioji rinkimų komisija (toliau – Pirkėjas), atstovaujama Lietuvos Respublikos vyriausiosios rinkimų komisijos pirmininkės Linos Petronienės, veikiančios pagal Lietuvos Respublikos rinkimų kodeksą, ir 
______________  (toliau – Tiekėjas), atstovaujama ____________________, veikiančio (s) pagal _______________, sudarė šią sutartį, kurioje Tiekėjo ir Pirkėjas kartu vadinami šalimis, o kiekvienas atskirai – šalimi, sudaro šią Nešiojamųjų kompiuterių pirkimo sutartį (toliau – Sutartis).

1. SUTARTIES DALYKAS
1.1. Ši sutartis sudaryta vadovaujantis skelbiamos apklausos dokumentais, 2026 m. spalio   d. tiekėjų apklausos pažyma Nr. VŠ.paž-___. Kodas pagal Bendrąjį viešųjų pirkimų žodyną: BVPŽ kodas – 18530000.
1.2. Sutartyje nustatytomis sąlygomis ir tvarka Tiekėjas įsipareigoja Pirkėjui parduoti reprezentacines prekes (toliau - Prekės), o Pirkėjas įsipareigoja iš Tiekėjo priimti Prekes ir sumokėti už jas Sutarties 1 priede nurodytą Prekių kainą.
1.3. Prekėms keliami reikalavimai yra nurodyti Sutarties 2 priede. 

2. SUTARTIES KAINA IR MOKĖJIMO SĄLYGOS
2.1. Sutarties kaina   Eur (žodžiais), įskaitant pridėtinės vertės mokestį (toliau – PVM): 
2.1.1. Sutarties kaina be PVM –   Eur (žodžiais);
2.1.2. PVM sudaro -   Eur (žodžiais).
2.2. Sutarčiai taikoma fiksuoto įkainio kainodara.
2.3. Tiekėjas sąskaitą-faktūrą Pirkėjui pateikia per informacinę sistemą „Sabis“ per 5 dienas po  Prekių priėmimo-perdavimo akto pasirašymo. 
2.4. Pirkėjas sumoka Tiekėjui pagal pateiktą sąskaitoją faktūrą per 30 kalendorinių dienų nuo sąskaitos gavimo. Mokėjimas atliekamas pavedimu į sąskaitoje faktūroje nurodytą Tiekėjo banko sąskaitą.
2.5. Už pristatytas tinkamas Prekes pasirašomas Prekių perdavimo – priėmimo aktas.
2.6. Jei už tinkamai pristatytas Prekes, Pirkėjas laiku negali atsiskaityti dėl iš valstybės biudžeto laiku jam neskirtų asignavimų, apie tai Tiekėjas informuojamas raštu ne vėliau kaip per 3 dienas nuo Sutarties 2.4. punkte nurodyto termino pabaigos. Šiuo atveju Tiekėjas neturi teisės į netesybas (delspinigius).
2.7. Šios sutarties kaina ir kiti mokėjimai pagal šią sutartį (jei tokių yra) yra apskaičiuojami ir atliekami eurais.
2.8. Sąskaitoje faktūroje, be kitų privalomų rekvizitų, privalo būti įrašytas sutarties numeris ir data, Tiekėjo banko sąskaitos numeris.

3. SUTARTIES VYKDYMAS
3.1. Prekės turi būti pristatytos ne vėliau, kaip iki 2026 m. lapkričio 13 d.
3.2. Už Sutarties vykdymą, įskaitant Prekių priėmimo – perdavimo akto, sąskaitų faktūrų pasirašymą yra atsakingi Sutarties šalių darbuotojai:
3.3.1. Pirkėjo darbuotojas –;
3.3.2. Tiekėjo darbuotojas –.

4. TIEKĖJO TEISĖS IR PAREIGOS
4.1. Tiekėjas įsipareigoja:
4.1.1. Pristatyti Sutarties 2 priedo reikalavimus atitinkančias Prekes Sutartyje numatytais terminas;
4.1.2. Prekių pristatymo adresas – Gynėjų g. 8, Vilnius.
4.1.3. savo lėšomis ir pajėgomis ištaisyti pristatytų Prekių trūkumus ne vėliau kaip per 1 (vieną) darbo dieną nuo Pirkėjo pranešimo apie pristatytas netinkamas Prekes pateikimo dienos.
4.1.4. laiku Pirkėjui pateikti PVM sąskaitą faktūrą už pristatytas prekes.
4.1.5. užtikrinti, kad Sutarties vykdymo metu būtų laikomasi aplinkos apsaugos reikalavimų:
4.1.5.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentacija, kuri turi būti pasirašoma, turi būti pasirašoma elektroniniu parašu;
4.1.5.2.  siekti, kad tiekiant Prekes nebūtų neteršiama aplinka, nesukuriamas papildomas taršos šaltinis.
4.2. Tiekėjas turi teisę iš Pirkėjo gauti Sutarties vykdymui reikalingą informaciją.

5. PIRKĖJO TEISĖS IR PAREIGOS
5.1. Pirkėjas įsipareigoja:
5.1.1. teikti Tiekėjui, jam prašant, turimą, Sutarties vykdymui reikalingą informaciją; 
5.1.2. užtikrinti, kad Tiekėjui teikiama informacija būtų teisinga (neklaidinanti), 
5.1.3. gavus sąskaitą faktūrą, sumokėti Tiekėjui Sutartyje nustatyta tvarka ir terminais.
5.2. Pirkėjo teisės:
5.2.1. reikalauti iš Tiekėjo savo sąskaita ištaisyti pristatytų Prekių trūkumus ne vėliau kaip 1 (vieną) darbo dieną nuo  Pirkėjo pranešimo apie pristatytas netinkamas Prekes pateikimo dienos. Toks pranešimas Tiekėjui gali būti teikiamas Sutartyje nurodytais adresais, įskaitant ir el. paštą. 
5.2.2. atsisakyti priimti Sutarties 2 priedo reikalavimų neatitinkančias Prekes.
5.2.3. netesybas (delspinigius ir (ar) baudas) išskaičiuoti iš Tiekėjo mokėtinų sumų.
5.2.4. kitos sutartyje ir teisės aktuose nustatytos teisės.

6. ŠALIŲ ATSAKOMYBĖ
[bookmark: _Hlk111123938]6.1. Jei Tiekėjas Sutartyje nustatytais terminais nepristato Prekių arba laiku nepašalina Prekių trūkumų, tuomet moka Pirkėjui, pastarajam reikalaujant, 0,02 proc. dydžio delspinigius nuo laiku nepristatytų  Prekių kainos už kiekvieną uždelstą dieną.
6.2. Jei Pirkėjas Sutartyje nustatytais terminais nesumoka už Prekes, tuomet moka Tiekėjui, pastarajam reikalaujant, 0,02 proc. dydžio delspinigius nuo neapmokėtų Prekių kainos už kiekvieną uždelstą dieną.
6.3. Šalys įsipareigoja susilaikyti nuo veiksmų, kuriais būtų pažeistos šios sutarties sąlygos, kurie darytų žalą šalių interesams, geram vardui ir tarpusavio bendradarbiavimui.

7. KONFIDENCIALUMAS
7.1. Sutarties šalys įsipareigoja neatskleisti tretiesiems asmenims jokios, su Sutarties vykdymu susijusios informacijos, be išankstinio rašytinio kitos šalies sutikimo ir visą šią informaciją laikyti konfidencialia, nebent tokios informacijos atskleidimas būtų privalomas pagal Lietuvos Respublikoje galiojančius teisės aktus. Asmens duomenys, gauti vykdant šią sutartį, privalo būti tvarkomi pagal Bendrojo duomenų apsaugos reglamento reikalavimus.
7.2. Sutarties šalys įsipareigoja nenaudoti ir neviešinti konfidencialios informacijos jokiais kitais tikslais, išskyrus teisės aktuose numatytus atvejus.
7.3. Tiekėjas neturi teisės naudoti Pirkėjo duomenų tiesioginės rinkodaros  tikslais (taip pat ir reklaminio pobūdžio pranešimams siųsti).
7.4. Sutartyje aptartos konfidencialumo sąlygos yra neterminuotos.

8. NENUGALIMOS JĖGOS APLINKYBĖS
8.1. Sutarties šalys neatsako už dalinį ar visišką prisiimtų sutartinių įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos (force majeure) aplinkybių.
8.2. Sutarties šalis, kuri dėl nenugalimos jėgos aplinkybių negali įvykdyti savo sutartinių įsipareigojimų, privalo nedelsdama, bet ne vėliau kaip per 3 (tris) kalendorines dienas nuo aplinkybių atsiradimo ar paaiškėjimo dienos, raštu informuoti apie tai kitą šalį.
8.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Pažymos dėl nenugalimos jėgos aplinkybių patvirtinimo išduodamos vadovaujantis Nenugalimos jėgos (force majeure) aplinkybes liudijančių pažymų išdavimo tvarka, patvirtinta Lietuvos Respublikos  Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“.
8.4. Pagrindas atleisti nuo atsakomybės sutarties šalį, kuri dėl nenugalimos jėgos aplinkybių negali įvykdyti savo sutartinių įsipareigojimų, atsiranda nuo nenugalimos jėgos aplinkybių atsiradimo ar paaiškėjimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu sutarties šalis laiku nepateikia pranešimo ar, nesant galimybės pateikti pranešimą, kitaip neinformuoja apie negalėjimą įvykdyti sutartinius įsipareigojimus, ji privalo kompensuoti kitai sutarties šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
8.5. Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet, nepaisant šios sutarties įvykdymo termino pratęsimo, kuris dėl minėtųjų aplinkybių gali būti Tiekėjui suteiktas, bet kuri šios sutarties šalis turi teisę nutraukti šią sutartį įspėdama apie tai kitą šalį prieš 5 (penkias) kalendorines dienas. Jei pasibaigus šiam 5 (penkių) kalendorinių dienų laikotarpiui nenugalimos jėgos (force majeure) aplinkybės vis dar yra, ši sutartis nutraukiama ir pagal šios sutarties sąlygas šalys atleidžiamos nuo tolesnio šios sutarties vykdymo.

9. SUTARTIES GALIOJIMAS, PAKEITIMAS IR NUTRAUKIMAS
9.1. Sutartis įsigalioja jos pasirašymo dieną. Jei Sutartis pasirašoma skirtingomis dienomis, tuomet jos įsigaliojimo data laikoma vėlesnė jos pasirašymo diena. 
9.2 Sutartis galioja iki visiško Sutarties šalių įsipareigojimų įvykdymo.
[bookmark: _Hlk111127575]9.3. Pirkėjas turi teisę vienašališkai nutraukti Sutartį, jei Tiekėjas:
9.3.1. pažeidė Lietuvos Respublikos viešųjų pirkimų įstatymo (toliau – VPĮ) 89 straipsnio nuostatas;
9.3.2. pažeidžia esmines sutarties sąlygas, nevykdo (netinkamai vykdo) Sutarties arba iš Tiekėjo veiksmų tampa akivaizdu, kad Tiekėjas negalės Sutartyje numatytomis sąlygomis vykdyti Sutarties arba jei Tiekėjas atsisako šalinti trūkumus.
9.4. Pirkėjas turi teisę vienašališkai nutraukti Sutartį:
9.4.1 paaiškėjus, kad su Tiekėju negalėjo būti sudaryta Sutartis dėl to, kad Europos Sąjungos Teisingumo Teismo sprendimu buvo nustatyta, jog Tiekėjas pažeidė įsipareigojimus pagal Europos Sąjungos steigiamąsias sutartis ir Direktyvą 2014/24/ES;
9.5. Sutartis, jos 9.3 ir 9.4 punktuose numatytais atvejais, nutraukiama apie tai įspėjus Tiekėją prieš 5 (penkias) darbo dienas iki Sutarties nutraukimo.
9.6. Pirkėjas taip pat turi teisę vienašališkai nutraukti sutartį, jei Sutarties vykdymui nėra skiriamos lėšos iš valstybės biudžeto, apie tai informuojant Tiekėją.
9.7. Šalys susitaria esminėmis sutarties sąlygomis laikyti Prekių pristatymo terminą, Prekių įkainius, techninėje specifikacijoje nustatytus reikalavimus Prekėms, įskaitant Prekių kiekius.
9.8. Sutartis gali būti nutraukiama Sutarties šalių rašytiniu susitarimu.
9.9. Sutarties nutraukimas neatleidžia šalių nuo įsipareigojimų visiškai atsiskaityti viena su kita, taip pat nepanaikina teisės reikalauti atlyginti nuostolius, atsiradusius dėl įsipareigojimų pagal Sutartį nevykdymo ar netinkamo vykdymo, net jeigu tokie įsiskolinimai tapo žinomi po Sutarties nutraukimo dienos.
9.10. Šios sutarties sąlygos jos galiojimo laikotarpiu gali būti keičiamos VPĮ 89 straipsnyje nustatyta tvarka. Neleidžiami tokie pakeitimai ar pasirinkimo galimybės, dėl kurių iš esmės pasikeistų Sutarties pobūdis.
9.11. Pasikeitus Sutarties šalių pavadinimams, adresams, telefonų numeriams, banko rekvizitams ar už sutarties vykdymą atsakingiems asmenims, sutarties šalys įsipareigoja raštu per 3 (tris) darbo dienas nuo pasikeitimo raštu informuoti apie tai viena kitą. Šaliai informavus kitą šalį apie šiame papunktyje nurodytus pakeitimus, be papildomo rašytinio susitarimo šalys jais vadovaujasi ir taiko. Šalis, neįvykdžiusi šių reikalavimų, negali pareikšti pretenzijų ar atsikirtimų, kad šalių veiksmai, atlikti pagal paskutinius joms žinomus kitos šalies rekvizitus ir (ar) už sutarties vykdymą atsakingų asmenų kontaktus, neatitinka sutarties sąlygų arba kad ji negavo pranešimų, siųstų jai pagal tuos rekvizitus ir (ar) už sutarties vykdymą atsakingų asmenų kontaktus.
9.12. Visi Sutarties pakeitimai ir papildymai galioja tik tada, kai jie sudaryti raštu, pasirašyti šalių ar jų įgaliotų atstovų, patvirtinti antspaudais (jei tokie yra). Sutarties pakeitimai ir (ar) papildymai yra neatskiriama Sutarties dalis.

10. GINČŲ SPRENDIMAS
10.1. Visi tarp Sutarties šalių kilę ginčai ar nesutarimai, susiję su Sutartimi, turi būti sprendžiami derybų būdu. Šalims nesutarus per 10 (dešimt) darbo dienų, ginčai sprendžiami Lietuvos Respublikos teisės aktų nustatyta tvarka Lietuvos Respublikos teismuose.

11. KITOS SĄLYGOS
11.1. Vykdydamos ir aiškindamos Sutarties sąlygas, taip pat spręsdamos Sutarties neaptartus klausimus, Sutarties šalys vadovaujasi Lietuvos Respublikos įstatymais ir kitais teisės aktais.
11.2. Visi Sutarties šalių su Sutartimi susiję tarpusavio pranešimai yra pateikiami raštu Sutartyje nurodytais adresais. Skubūs pranešimai gali būti perduodami šalims Sutartyje nurodytais faksais arba elektroniniu paštu. Tokiu atveju šalis, gavusi šią informaciją, privalo nedelsdama patvirtinti jos gavimo faktą.
11.3. Sutartis sudaryta dviem egzemplioriais lietuvių kalba, po vieną kiekvienai sutarties šaliai. Kiekvienas sutarties egzempliorius turi vienodą juridinę galią.
11.4. Šios sutarties priedai:
12.5.1. 1 priedas „Prekių kiekiai ir kainos“;
12.5.2. 2 priedas „Techninė specifikacija“.


12. ŠALIŲ REKVIZITAI

	Pirkėjas:
Lietuvos Respublikos vyriausioji rinkimų komisija
	
	Tiekėjas:


	Įstaigos kodas 188607150
Gynėjų g. 8, 01109 Vilnius
Tel. +370 5 239 6902
A. s. LT07 7300 0100 0245 7425 
„Swedbank“, AB
	
	


	Komisijos pirmininkė
                    
                                 A. V.		 
Lina Petronienė
	


	                     
                                 A. V.







































2026 m.spalio d.
Sutarties Nr.:
1 priedas


PREKIŲ KIEKIAI IR ĮKAINIAI

	Eil. Nr.
	Prekių pavadinimas
	Kiekis, kompl.
	Kompl. kaina
Eur (be PVM)
	Suma
Eur (be PVM)

	1.
	Kaklajuostės su užrašu „RINKIMAI 2027“ su dėkliuku identifikacinei kortelei
	16 500
	
	

	
	
	
	PVM
	

	
	
	
	Suma Eur su PVM
	






	Pirkėjas:
Lietuvos Respublikos vyriausioji rinkimų komisija
	
	Tiekėjas:


	Komisijos pirmininkė
                    
                                 A. V.		 
Lina Petronienė
	


	    
                     
                                 A. V.























2026 m. spalio  d.
Sutarties Nr.:         
2 priedas

Reprezentacinių prekių techninė specifikacija


